|  |  |
| --- | --- |
| **Tantárgy neve: Környezeti- és bioetika**  **Tantárgy kódja: LMB\_ET103G3** | **Kreditszáma: 3** |
| A tanóra típusa[[1]](#footnote-1): **szeminárium** és féléves óraszáma: **8** | |
| A számonkérés módja (koll. / gyj. / egyéb[[2]](#footnote-2)): **gyakorlati jegy** | |
| A tantárgy tantervi helye (hányadik félév): **III.** | |
| Előtanulmányi feltételek *(ha vannak)*:**–** | |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | |
| **Kompetenciák: 1, 4, 9**   * A tanulói személyiség fejlesztése * A tanulók műveltségének, készségeinek és képességeinek fejlesztése a tudás felhasználásával * Önművelés, elkötelezettség a szakmai fejlődésre   **Tudás:**  A tudományterület szemléletmódjának és kutatási eljárásainak megismertetése.  **Attitűdök/nézet:**  Elősegíteni a környezettel szembeni felelősségteljes gondolkodást.  **Képességek:**  Az elsajátított tudás alkotó felhasználása önálló, elemző munka elkészítésében.  **Cél:**  A tárgy célja annak bemutatása, hogyan keletkezett a környezeti etika és milyen kapcsolatban áll az egyes filozófiai diszciplínákkal, ill. szaktudományokkal, különösen a társadalomtudományokkal. Vizsgálja, hogy mennyiben gazdagította az etikai gondolkodást az ökológiai kérdések iránti elkötelezettség, ill. hogy milyen értelmezési lehetőséget és válaszokat kínál az etika a globális kapitalizmus időszakában a globális környezeti- és humán válságra.  **Tartalom:**  Az elsajátítandó főbb kulcsfogalmak: globális problémák, ökoszisztéma, fenntartható fejlődés; utilitarista- és felelősségetikák; modernitás kritikák (a mélyökológia radikális antimodernizmusa és felületi vagy reformökológiák); értékek és értékrendek, alternatív politikai mozgalmak, alternatív gazdasági modellek/életformák, társadalmi jól-lét, környezettudatosság, ökologizáció és humanizáció.  Főbb témakörök:  A kurzus a bioetika diszciplináris határain belül az élőkkel/természettel szembeni helyes emberi cselekvés erkölcsi problémáit tárgyalja. Bemutatja az egyes kultúrkörökre jellemző természetfelfogásokat, valamint a globalizáció gazdasági, társadalmi, etikai, ökológiai problémáit; ismerteti az ökofilozófia és ökoetika különböző elméleti irányzatait (antroprocentrikus, patocentrikus, biocentrikus és ökocentrikus etikák). Ismerteti a környezetetika alapelveit, amelyek prolegomenaként szolgálnak a helyes környezetpolitika számára.  **Módszerek:**  Szövegek és konkrét esetek elemzése és értékelése.  **Követelmények, a tanegység teljesítésének feltételei:**  A környezeti etika témaköréhez kapcsolódó konkrét esettanulmány elkészítése. | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, oldalak, ISBN) | |
| **Kötelező olvasmányok:**  Boda Zsolt: Globális ökopolitika, Helikon, Budapest, 2004.  Endreffy Zoltán: „Hogy művelje és őrizze…”, Liget, Budapest, 1999.  Molnár László: Környezeti etika, In.: Fekete L. (szerk.): Kortárs etika, Budapest: Nemzeti Tankönyvkiadó, 2004. 214-244.o.  Lányi András – Jávor Benedek (szerk.): Környezet és etika, Harmattan Kiadó, Budapest, 2005.  Lányi András (szerk.): Természet és szabadság, Osiris, Budapest,  Susanne Charles (szerk.): Bioetikai olvasókönyv multidiszciplináris megközelítésben, Dialóg-Campus, Pécs-Budapest, 1999.  Tóth I. János: Fejezetek a környezetfilozófiából, JatePress, Szeged, 2005.  Zsolnai László: A döntéshozatal etikája, Budapest, Kossuth Kiadó, 2000. | |
| **Tantárgy felelőse** (*név, beosztás, tud. fokozat*)**:** Lőrinczné dr. Thiel Katalin, PhD főiskolai tanár | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Lőrinczné dr. Thiel Katalin, PhD főiskolai tanár | |

1. **Ftv. 147. §** *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)